Diari Oficial de la Generalitat Valenciana


Sumari del DOGV 9502, del 31-12-2022 (2022/13282)

RESOLUCIÓ de 28 de desembre de 2022, de la Vicepresidència i Conselleria d'Igualtat i Polítiques Inclusives, per la qual es prorroguen els acords d'acció concertada en matèria de serveis socials en el sector d'atenció a dones víctimes d'explotació sexual per a l'any 2023: Programa d'atenció itinerant i de recursos per a l'eixida de dones víctimes d'explotació sexual d'àmbits de prostitució i/o tracta.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9502

Data del DOGV
:   31-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/13750


Data del document
:   28-12-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 28 de desembre de 2022, de la Vicepresidència i Conselleria d'Igualtat i Polítiques Inclusives, per la qual es prorroguen els acords d'acció concertada en matèria de serveis socials en el sector d'atenció a dones víctimes d'explotació sexual per a l'any 2023: Programa d'atenció itinerant i de recursos per a l'eixida de dones víctimes d'explotació sexual d'àmbits de prostitució i/o tracta. [2022/13901]  
  
  
Antecedents de fet  
I. Mitjançant la Resolució de 12 d'agost de 2021 (DOGV 9153, 17.08.2021), de la Vicepresidència i Conselleria d'Igualtat i Polítiques Inclusives, es van convocar els acords d'acció concertada en matèria de serveis socials en el sector d'atenció a dones víctimes d'explotació sexual per a l'any 2021: Programes d'atenció itinerant i de recursos per a l'eixida de dones víctimes d'explotació sexual d'àmbits de prostitució i/o tracta.  
Aquesta resolució estableix, en l'article 2, que els concerts podran prorrogar-se, de mutu acord, amb anterioritat a la data de la seua finalització per una resolució de l'òrgan competent, quan concórreguen les circumstàncies previstes en l'article 35 del Decret 181/2017, per terminis anuals, fins a un període màxim de dos anys.  
II. Per la Resolució de 4 d'octubre de 2021 (DOGV 9190, 07.10.2021), de la Vicepresidència i Conselleria d'Igualtat i Polítiques Inclusives, es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a dones víctimes d'explotació sexual per a l'any 2021.  
En aquesta resolució, apartat tercer, s'estableix que «els concerts que se subscriguen s'iniciaran el 15 d'octubre de 2021, i finalitzaran en tot cas el dia 31 de desembre de 2021, amb possibilitat de pròrrogues anuals per un període de dos anys».  
III. Per la Resolució de 16 de desembre de 2021 (DOGV 9240, 22.12.2021), de la Vicepresidència i Conselleria d'Igualtat i Polítiques Inclusives, es prorroguen els acords d'acció concertada en matèria de serveis socials en el sector d'atenció a dones víctimes d'explotació sexual per a l'any 2022.  
IV. Mitjançant la Resolució de la directora general de l'Institut Valencià de les Dones, de data 13 de desembre de 2022, s'inicia el procediment de pròrroga dels acords d'acció concertada amb totes les entitats incloses en la resolució de selecció de sol·licituds, de data 4 d'octubre de 2021, anteriorment esmentada.  
V. Les entitats indicades en l'annex han mostrat la seua conformitat amb la proposta de pròrroga de l'acció concertada pel període indicat, havent-se acreditat per un informe de l'òrgan instructor que compleixen els requisits per a la pròrroga.  
  
Fonaments de dret:  
Primer. El resolc tercer de l'esmentada convocatòria delega en la persona titular de la Direcció General de l'Institut Valencià de les Dones la resolució del procediment d'acció concertada en matèria de serveis socials en el sector d'atenció a dones víctimes d'explotació sexual, així com la decisió respecte de la pròrroga dels concerts.  
  
Segon. El Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, regula la pròrroga dels concerts en el títol VII (articles 34 a 36).  
  
Tercer. De conformitat amb el que estableix l'article 35 del referit Decret 181/2017, constitueixen requisits i circumstàncies habilitants de la pròrroga: que el servei s'estiga realitzant de conformitat, que l'entitat concertada continue complint els requisits necessaris per a l'acció concertada i que existisca consignació pressupostària adequada i suficient per a això.  
Quart. La pròrroga dels serveis concertats per a l'any 2023 es realitza mantenint els lots i mòduls econòmics per servei, establits en la Resolució de 4 d'octubre de 2021, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a dones víctimes d'explotació sexual per a l'any 2021: Programa d'atenció itinerant i de recursos per a l'eixida de dones víctimes d'explotació sexual d'àmbits de prostitució i/o tracta (DOGV 9190).  
Per tot això, conforme amb el que es disposa en l'article 18 del Decret 181/2017, de 17 de novembre, resolc:  
  
Primer  
Aprovar la pròrroga per a l'any 2023 de l'acord d'acció concertada i el concert de serveis amb les entitats indicades en l'annex d'aquesta resolució.  
  
Segon  
Aprovar el manteniment dels serveis prorrogats en l'exercici 2022, conformement amb l'import econòmic que consta en l'annex d'aquesta resolució, amb la identificació de l'entitat titular, CIF, lot, província i import de l'anualitat 2023.  
L'aprovació de la pròrroga de concerts socials per a l'any 2023, per un import total d'1.048.559,76 euros, s'efectua amb efectes d'1 de gener a 31 de desembre de 2023, amb càrrec al crèdit consignat en l'aplicació pressupostària 38.22.95.658.27.7, línia S5237 del capítol IV, previst en el projecte de Llei de pressupostos de la Generalitat per a l'exercici 2023, i queden condicionades la despesa i l'import dels concerts socials a l'aprovació i l'existència de crèdit adequat i suficient en el pressupost.  
  
  
Tercer  
La formalització de la pròrroga acordada es realitzarà dins del termini de 30 dies a comptar des de l'endemà de la notificació de la present resolució, mitjançant una addenda al document de formalització de concert social subscrit en 2021.  
  
València, 28 de desembre de 2022.- La vicepresidenta del consell i consellera d'Igualtat i Polítiques inclusives, (p. d., Resolució 12.08.2021), la directora general de l'Institut Valencià de les Dones: Maria Such Palomares.